اتهم حسن نجمي، عضو المكتب السياسي للإتحاد الإشتراكي للقوات الشعبية، الكاتب الأول لحزبه ادريس لشكر، ب”بيع تزكيات الترشح في الانتخابات”. نجمي قال بشكل واضح، في فيديو منشور على اوسع نطاق، بلي قيادة الاتحاد باعت التزكيات. هادي فضيحة كبيرة، والاتحاد لحد الآن مدارش لا بلاغ ولا توضيح. الفضيحة تزامنت مع تزكية ابن ادريس لشكر، حسن لشكر، على رأس لائحة الحزب في مقاطعة اليوسفية استعدادا للانتخابات الجماعية المقبلة. واوضح نجمي :”في الانتخابات السابقة المناضلين جاو كيبكيو، ماشي ماتعطاتهمش التزكية فقط، بل حيث تمت مساومتهم ماليا وهناك شهود على هذا”. نجمي خرج فهاد القيادة الحالية وقال بأنها “تماهت مع خطاب الدولة في قضايا مختلفة”. القيادي نجمي حمل المسؤولية لإدريس لشكر، وقال بأنه “يستفرد بالقرار داخل الحزب كأنه يسير مقاولة خاصة”، مضيفا ” مكيشرفنيش نكون معه ولا نجتمع معه “. نجمي كعا على هاد الشوهة واستتاقل.. فضيحة كبيرة فحزب مابقا عندو دور فالحياة الحزبية. وفق مصدر قيادي علق على هادشي. 
بعد شوهة ترشيح ولد لشكر.. حسن نجمي: قيادة الاتحاد كتبيع تزكيات الترشح للانتخابات